Štev.: 023-10/2022

Datum: 10. 1. 2022

|  |
| --- |
| **Obvestilo za starše – selitev v prenovljeno Enoto Sapramiška** |

Spoštovani starši,

obveščamo vas, da smo v petek, 7. 1. pridobili uporabno dovoljenje. Vsi otroci Enote Sapramiška se **v ponedeljek, 17. 1.** **2022** selijo nazaj v svoje oddelke. Otroci se vrnejo v tiste oddelke/atrije kamor so bili razporejeni v začetku šolskega leta.

Selitev pohištva in opreme v enoto se načrtuje v petek, 14. 1. 2022.

Z vidika optimalne organizacije selitve vas prijazno naprošamo v kolikor imate možnost, da v petek, 14.1., pridete po vašega otroka do 15. 00 ure, ker bodo zaposleni potrebni pri selitvi opreme in pripravi prostorov za otroke.

V prenovljeni enoti bomo z nekajdnevnim zamikom po vselitvi prešli na centralni sistem zaklepanja. Vsi starši/družina boste na začetku prejeli dva sistemska ključa, s katerim boste dostopali v atrij, kamor je razporejen vaš otrok. V primeru izgube ključa se ga bo lahko ponovno naročilo, vendar se bo strošek dodatnega ključa obračunal na položnici za vrtec.

V vrtcu se bomo potrudili, da bo celotna organizacija z naše strani potekala čim bolj tekoče, mirno in otrokom ter družinam prijazno. Naprošamo tudi za vaše razumevanje in sodelovanje.

O organizaciji dela oddelkov in morebitnih spremembah vas bomo obveščali preko spletne strani in vašega oddelka.

Veselimo se vrnitve v otrokom prijazno prenovljeno Enoto Sapramiška.

 Mateja Štih,

 ravnateljica